ΕΞΑΜΗΝΙΑΙΑ ΕΚΘΕΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ  
(σύμφωνα με το άρθρο 5 παρ. 2 του Νόμου 3556/2007) 
 
21 
Ο ΟΤΕ φροντίζει ώστε το τεχνικό προσωπικό να είναι πάντα εξοπλισμένο με τα κατάλληλα, ανάλογα με την εργασία, Μ.Α.Π., τα οποία 
επιλέγονται βάσει συγκεκριμένων προδιαγραφών, είναι σύγχρονης τεχνολογίας, πιστοποιημένα και ελεγμένα ως προς την 
ακεραιότητα και τη λήξη τους και ανανεώνονται με βάση τα πρότυπα που ορίζει η νομοθεσία. Επίσης, η Εταιρεία έχει επενδύσει στη 
συνεχή εκπαίδευση, με στόχο τη συνεχή επαγρύπνηση του τεχνικού προσωπικού σε θέματα που αφορούν στην ασφάλεια σε κάθε 
είδους εργασία. Όλα τα εκπαιδευτικά προγράμματα ανανεώνονται και εμπλουτίζονται με νέες τεχνικές εκπαίδευσης και 
πληροφορίες, προκειμένου να διατηρείται το ενδιαφέρον των εργαζόμενων για την παρακολούθησή τους. Καθ΄ όλη τη διάρκεια του 
2023 αλλά και το πρώτο εξάμηνο του 2024, συνεχίστηκαν τα ειδικά εκπαιδευτικά σεμινάρια «Ασφαλής εργασία σε ύψος», των 
οποίων η παρακολούθηση είναι υποχρεωτική και έχει διάρκεια δύο ημερών, για τους εργαζόμενους που το παρακολουθούν πρώτη 
φορά, και ακολουθεί επαναληπτικό μονοήμερο σεμινάριο, κατά το οποίο υπενθυμίζεται στους Τεχνικούς της εταιρείας μας ο 
ασφαλής τρόπος εργασίας τους σε ύψος (σκάλα / στύλος), η υποχρεωτική χρήση των μέσων ατομικής προστασίας και γίνεται 
αναφορά σε τυχόν επικαιροποιημένα στοιχεία ως προς την ασφάλεια, τα μέσα προστασίας και τον εξοπλισμό εργασίας. Πέρα από 
τα σεμινάρια, οι εργαζόμενοι λαμβάνουν και τακτικές εκπαιδεύσεις από τους Τεχνικούς Ασφάλειας που επισκέπτονται τις 
εγκαταστάσεις. Τέλος, στο intranet της Εταιρείας, αναρτώνται όλες οι οδηγίες ασφαλούς εργασίας καθώς και επικαιροποιημένες 
οδηγίες, στις οποίες ο κάθε εργαζόμενος μπορεί να ανατρέξει ανά πάσα στιγμή.  
 
Όσον αφορά στους υπαλλήλους των τηλεφωνικών κέντρων και των καταστημάτων, οι κίνδυνοι για την υγεία και την ασφάλεια θα 
μπορούσαν να είναι: 
 
• Μυοσκελετική καταπόνηση, ως αποτέλεσμα επαναλαμβανόμενων κινήσεων και μη εργονομικής στάσης (καθιστή ή όρθια 
θέση) κατά τη διάρκεια της εργασίας. 
• Οφθαλμικά προβλήματα όπως οπτική κόπωση και διαταραχές, ως αποτέλεσμα ανεπαρκούς φωτισμού / αντανακλάσεων / 
μεγάλης αντίθεσης φωτός στο χώρο εργασίας. 
• Μη σωστή αντίδραση σε καταστάσεις έκτακτης ανάγκης όπως πυρκαγιά ή σεισμός. 
 
Η Εταιρεία διασφαλίζει ότι το προσωπικό της παραμένει πάντα ενημερωμένο για τους κινδύνους που προκύπτουν στο χώρο εργασίας 
και τα μέτρα πρόληψης που λαμβάνονται για την εξάλειψη των κινδύνων.  
 
Ως προς την πρόληψη της οπτικής κόπωσης και των οφθαλμικών προβλημάτων, οι εργαζόμενοι εξετάζονται κατά την πρόσληψη και 
περιοδικά από τους ιατρούς εργασίας της Εταιρείας. Επιπρόσθετα, γίνονται από τους τεχνικούς ασφαλείας μετρήσεις των επιπέδων 
φωτισμού προκειμένου να επιβεβαιωθεί ότι είναι οι ενδεδειγμένες.  
 
Αναφορικά με την ανταπόκριση των εργαζομένων σε καταστάσεις έκτακτης ανάγκης, οργανώνονται πολλαπλές και συνεχείς 
εκπαιδεύσεις από τη Μονάδα Υγείας και Ασφάλειας και υλοποιούνται από τον αρμόδιο Τεχνικό Ασφάλειας κάθε χώρου, πανελλαδικά. 
Μεταξύ άλλων, οι εκπαιδεύσεις περιλαμβάνουν ασκήσεις εκκένωσης και ενημερωμένες οδηγίες για καλές πρακτικές. Επιπλέον, κάθε 
χώρος έχει τη δική του Ομάδα Αντιμετώπισης Συμβάντων που αποτελείται από μέλη – εργαζομένους του χώρου, τα οποία είναι ειδικά 
εκπαιδευμένα και διαθέτουν τον κατάλληλο εξοπλισμό, ώστε σε περίπτωση έκτακτης ανάγκης (π.χ. πυρκαγιά, σεισμός) να 
εκκενώνεται ο χώρος εργασίας έγκαιρα και με ασφάλεια.  
 
Πέρα από τις εξειδικευμένες δράσεις για το απαιτητικό έργο του τεχνικού προσωπικού, όλοι οι εργαζόμενοι του Ομίλου καλύπτονται 
από ιδιωτικά ασφαλιστήρια υγείας, σύστημα αποζημιώσεων για θέματα υγείας και έχουν στη διάθεσή τους ιατρούς εργασίας.  
Όπως κάθε χρόνο, η Μονάδα Ασφάλειας και Υγείας διοργάνωσε δράσεις με πλούσια θεματολογία, οι οποίες πραγματοποιήθηκαν 
διαδικτυακά, αλλά και με φυσική παρουσία. 
 
• Όσον αφορά στην ασφάλεια: πραγματοποιήθηκαν ειδικά εκπαιδευτικά σεμινάρια ασφαλούς εργασίας σε ύψος, 
εκπαιδεύσεις αντιμετώπισης πυρκαγιάς αλλά και ασκήσεις εκκένωσης, όπως αναφέρθηκαν παραπάνω. Επίσης, έγιναν 
επιπλέον ενημερώσεις γι’ αυτά τα θέματα σε διάφορες εγκαταστάσεις του Ομίλου ΟΤΕ στην Ελλάδα από Τεχνικό Ασφαλείας. 
• Όσον αφορά στην υγεία: η επιχειρησιακή μονάδα Υγείας και Ασφάλειας διοργάνωσε την δράση, Ημέρες Υγείας: Medical 
Check up από την ιατρική ομάδα, μετρήσεις σακχάρου, χοληστερόλης και αρτηριακής πίεσης, εξέταση από καρδιολόγο (με 
ηλεκτροκαρδιογράφημα), αλλά και εκπαίδευση πρώτων βοηθειών σε διάφορες εγκαταστάσεις του Ομίλου ΟΤΕ στην Ελλάδα. 
Επίσης, στοχεύοντας στην πιο αποτελεσματική προστασία ενάντια στην εποχική γρίπη κάθε χρόνο, κατά την έναρξη της 
περιόδου έξαρσης της γρίπης, πραγματοποιείται αντιγριπικός εμβολιασμός σε διάφορες εγκαταστάσεις του Ομίλου ΟΤΕ 
στην Ελλάδα. Πραγματοποιήθηκε μέτρηση οπτικής οξύτητας σε τέσσερις εγκαταστάσεις του ΟΤΕ (Φοίνικας Θεσσαλονίκης, 
Καβάλα, Πάτρα, Διοικητικό Μέγαρο ΟΤΕ), με τη χρήση ειδικού διαγνωστικού μηχανήματος (Visiotest), με στόχο την έγκαιρη 
διάγνωση προβλημάτων όρασης. Τέλος, πραγματοποιήθηκε ενημερωτικό live webinar με θέμα τη Δωρεά Οργάνων. 
• Όσον αφορά στην ψυχική υγεία και ισορροπία: η επιχειρησιακή μονάδα Ασφάλειας και Υγείας συνέχισε τη διεξαγωγή των 
live webinars για τη διαχείριση κρίσεων στο εργασιακό περιβάλλον σε συνεργασία με εξειδικευμένους συνεργάτες, όπως και 
live webinars για τη διαχείριση συναισθημάτων. Τα live webinars έχουν στόχο την ευεξία, την αυτοβελτίωση και τη 
διατήρηση του work – life balance. Επίσης, υπάρχει ψυχολογική υποστήριξη από εξειδικευμένους ψυχολόγους, ενώ υπάρχει 
και η τηλεφωνική υπηρεσία «Next to You», η οποία λειτουργεί 24/7, ανώνυμα και εμπιστευτικά, και απευθύνεται σε όλους 
τους εργαζόμενους, αλλά και στις οικογένειες τους.  
• Όσον αφορά στην ευεξία: Η ψηφιακή πλατφόρμα the Coach που ξεκίνησε το 2021 συνέχισε να λειτουργεί και να είναι 
διαθέσιμη 24/7, ενώ παράλληλα πραγματοποιήθηκε επανεκκίνηση για όλες τις αθλητικές δραστηριότητες (μπάσκετ,